Generate an article for the following headline: M﻿an United ta taka wa Arsenal burki bayan cin wasa biyar a Premier
M﻿anchester United ta doke Arsenal 3-1 a wasan mako na shida a gasar Premier League da suka buga ranar Lahadi a Old Trafford. United ta fara cin kwallo a minti 35 ta hannun Anthony, sabon dan wasan da ta dauka a bana daga Ajax. T﻿un a minti na 12 da fara tamaula Gabriel Martinelli ya ci Manchester United kwallo, amma aka soke ta cewar an yi wa Eriksen keta tun farko. Bayan da suka yi hutu suka koma zagaye na biyu ne Bukayo Saka ya farke kwallon da aka ci Gunners. Sai dai kuma minti shida tsakani Marcus Rashford ya kara na biyu sannan ya ci na uku da ya sa United ta hada maki umun da take bukata. R﻿abon da Rashford ya ci Arsenal kwallo tun ranar da ya fara yi wa United wasa a cikin watan Fabrairun 2016, kafin wasan Lahadi ya fuskanci Gunners sau 13. Dan wasan Manchester United, Antony – wanda shi ne na 100 daga Brazil da ya koma buga Premier League – shi ne na farko daga kasar matashi da ya ci kwallo a wasansa na farko mai shekara 22 da kwana 192. United ta ci wasa hudu a jere kenan, bayan da aka doke ta karawa biyu tun farko – sun zama na uku da suka yi wannan bajintar bayan Tottenham a 2011/12 da kuma Arsenal a 2018/19. Arsenal ta yi rashin nasara a wasan Premier da yawa a Old Traford fiye da sauran kungiyoyi har sau 17 aka zura mata kwallaye 49 – a filin Anfield ne ka zura mata masu yawa 69. Arsenal ta kasa yin nasara a wasa bakwai baya, idan ta fuskanci Manchester United tana ta daya a kan teburi, ta yi rashin nasara biyar da canjaras biyu. R﻿anar 8 ga watan Satumba, United za ta kara da Real Sociedad a wasan farko a cikin rukuni a Europa League kakar bana. A﻿rsenal za ta kece raini da FC Zurich a dai gasar ta Zakarun Turai ta Europa ranar 8 ga watan Satumba.